पाएं अपने शहर की ताज़ा ख़बरें और फ्री ई-पेपरडाउनलोड करें
आपसी विवाद के बाद हुई मारपीट में एक महिला समेत दो लोग घायल हो गए। घटना रजौली थाना क्षेत्र के चितरकोली पंचायत के तुरिया टोला की है जहां दबंगों द्वारा एक महादलित परिवार के घर में घुसकर मारपीट की गई। मारपीट की घटना में बलदेव तुरिया के बेटे महेंद्र तुरिया गंभीर रूप से घायल हो गए। जिसे परिवार के लोगों द्वारा इलाज के लिए अनुमंडलीय अस्पताल में भर्ती कराया गया। इलाज के उपरांत महेंद्र तुरिया ने रजौली थाने में घटना की प्राथमिकी दर्ज कराई। थाने में दर्ज कराई गई प्राथमिकी में महेंद्र तुरिया ने बताया कि आपसी विवाद को लेकर मनोज यादव, कमु यादव, फुलू यादव, बिनोद यादव, सुनील यादव, कुलदीप यादव आदि लोगों ने उसके घर पर चढ़कर गाली- गलौज किया और बाहर निकलने की बात कही। जब वे लोग घर से बाहर नहीं निकले तो उक्त आरोपितों ने उसके घर में घुसकर मारपीट की और जान मारने की धमकी दी। प्रभारी थानाध्यक्ष फिरोज आलम ने बताया कि मामले की प्राथमिकी दर्ज कर ली गई है। कड़ी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn